మనం ఈ చాటుమాటు పనిని కొనసాగించకూడదు.
నువ్వే నాకన్నా ముందు కాల్ చేశావని గుర్తుంచుకో.
నాకు తెలుసు, కానీ మనం ఇలా కలిసి ఒక వారంపైనే అయింది, అదీగాక...
ఇది నా వల్ల కాదు. నేను మోసం చేయలేను.
మాటలు బాగానే చెప్తున్నావులే.
ఎందుకు అలా అంటున్నావు?
ఎందుకంటే, మనిద్దరి మధ్య ఇంకేం లేదని నువ్వు చెప్పి ఉండవచ్చు, కానీ నువ్వు మా ఇంటికి వచ్చి, నాతో పడుకోవడానికి
- ఈ పార్కింగ్ ప్రదేశానికి తీసుకొచ్చావు, లూకాస్. - క్లారాని వదిలేస్తున్నా.
నేను క్లారాని వదిలేస్తున్నా.
ఇక నాకు నువ్వు, నీకు నేను, వాల్.
మొదట్నుంచీ కూడా మనిద్దరమే.
ఐ లవ్ యూ.
గుడ్ మార్నింగ్.
ఏంటి సంగతి? గుడ్ మార్నింగ్.
హేయ్.
నేర విభాగం అత్యవసరం
"దీన్ని రేపు మొదటి పేజీలో ప్రచురించు,
లేదంటే నువ్వు ప్రచురించే దాకా ప్రతిరోజూ ఒకరికి తమ కూతురిని దూరం చేస్తూ ఉంటా.
అల్మా ఆల్వరేజ్ దేహాన్ని టొలూకా రహదారి పక్కన ఉండే
ఇరవై ఏడవ కిలోమీటరు రాయి దగ్గర వదిలేశా, ఇప్పుడు నేనెవరో అర్థమైందిగా.
కానీ తను అక్కడ చనిపోలేదు. తనని నేను హారెజ్ ఆసుపత్రిలో చంపాల్సి వచ్చింది.
అల్మాకి ఎడమ తొడపై ఒక అందమైన పుట్టు మచ్చ ఉంది.
ఆ సమాచారం ఎవరికీ తెలియనిదే కదా."
దాన్ని చెక్ చేద్దాం. ఇప్పుడే ఫోరెన్సిక్స్ వాళ్లకి కాల్ చేయ్.
"నగరంలోని మహిళల్లారా, నేను మీ యముడిని.
నా రాకను ఎవరూ పసిగట్టలేరు, వచ్చానంటే అనుకున్న పని పూర్తవ్వాల్సిందే.
పోలీసులు అబద్ధాలాడటం తప్ప ఏమీ చేయలేదు, కాబట్టి నేనే మీతో నేరుగా మాట్లాడాలనుకుంటున్నా.
నేను పాములని వేటాడతాను.
ఒక్కడినే వేటాడతా.
నాకంటూ ఒక మనస్సాక్షి ఉంది, దాని ప్రకారమే నేను ముందుకు సాగుతాను,
ఫలానా వారిని ఎంచుకోమని అదే సూచిస్తుంది. అదే నన్ను మీ దరికి చేరుస్తుంది.
నడిచేటప్పుడు అప్రమత్తంగా ఉండండి, ఎందుకంటే, మన కళ్లు కలిశాయంటే,
అది క్షణకాలం పాటు అయినా సరే, నా చేతుల్లో మీ చావును ఎవరూ ఆపలేరు.
త్వరలోనే కలుద్దాం."
ఇట్లు, ట్లాల్పాన్ వివస్త్ర హంతకుడు, 169.
- దీన్ని చెక్ చేయ్. - అలాగే, సర్.
అతను చెప్పింది నిజమే, బాస్.
- ప్రింటరును పిలవనా? - పిలువు.
మనం దీన్ని ముద్రించలేం.
- ఎందుకు ముద్రించలేం? ఇది వార్తే కదా. - ఒక పిచ్చోడు చెప్తే, మనం చేసేయాలా?
నోర్మూసుకుంటావా కాస్త!
- బాస్, ప్లీజ్. - లూకాస్, లూకాస్.
- వినండి! - లూకాస్!
నా మాట విను. మనం దీన్ని ముద్రించకపోతే,
తర్వాత హత్యకు గురయ్యేవారి తల్లిదండ్రులకు నీ నిర్ణయం వెనుక ఉన్న హేతుబద్ధతను వివరించగలవా?
ప్రింటరుకు కాల్ చేయ్.
మహిళలు భయభ్రాంతులకు గురవుతారు.
వాళ్లు భయపడాల్సిన అవసరం ఉందేమో.
వివస్త్ర హంతకుని ప్రకటన
నువ్వు రెండుసార్లు తట్టనక్కర్లేదు. లోపలికి రా.
పిల్లలు మేల్కొని ఉన్నారా?
- ఇంకా లేదు. - సరే.
హాయ్.
- పద. - నిశ్శబ్దం.
నేను ఒక్క నిమిషంలో కిందికి వచ్చేస్తా.
మనం ఇలా ఎంత కాలం కొనసాగించగలమో నాకు అర్థం కావట్లేదు.
పిల్లలకి తెలిసిపోతుంది.
అవును.
వాళ్లకి తప్పక తెలిసిపోతుంది. వాళ్లేం పిచ్చోళ్లు కాదు.
- నన్ను ఇక్కడికి రానివ్వు. - వద్దు. ఇకపై నాకు నటించాలని లేదు.
నాకు కూడా నటించాలని లేదు.
- అమ్మా, వ్యాన్ వచ్చేసింది. - వస్తున్నా.
వద్దు. నేను వెళ్తాలే.
- నువ్వు ఇక్కడే ఉండు. - సరే.
రేపు నువ్వు ఆలెక్స్ స్కూలుకు వెళ్లాలని మర్చిపోకు.
ఆలెక్స్ స్కూలుకు వెళ్లాల్సింది రేపేనా?
అవును, రేపే. వాడు నీకు పోయిన వారం చెప్పాడు, అంతకుముందు వారం కూడా చెప్పాడు.
విషయం ఏంటంటే, ఈ వారం ఊరిలోకి క్లయింట్స్ వస్తున్నారు.
ఈ ఒక్క వారమే. వాళ్లు రేపు వెళ్లిపోతారు, నేను వాళ్ల దగ్గర ఉండాలి.
మిగతా పిల్లల నాన్నలు కూడా వస్తున్నారు.
- నాన్నా, వ్యాన్ వెళ్లిపోతోంది. - వస్తున్నా.
నేను మామూలు వెధవని కాదు.
- నాదే తప్పు. - ఇక ఇప్పుడు,
- అత్యంత ఎక్కువగా చర్చించుకునే వ్యక్తిత్వాలను... - ఐ లవ్ యూ.
...నేరుగా మీ ఇళ్లకే తెస్తున్న వ్యక్తిని మీకు పరిచయం చేస్తున్నాం.
- బై. - ఆయనే,
ప్రస్తుతం అందరి దృష్టినీ ఆకర్షిస్తున్న జాకోబో జబ్లుదోవ్క్సీ.
గ్రెగోరియో కాదేనాస్ గారు, ఇవాళ మనల్ని లెకుంబెర్రి కారాగారానికి ఆహ్వానిస్తున్నారు.
గ్రెగోరియో గారు, ఈ ఉదయం, మీ విలువైన సమయాన్ని వెచ్చించి మాతో మాట్లాడుతున్నందుకు ధన్యవాదాలు.
దయచేసి నన్ను గొయో అని పిలవండి చాలు.
గ్రెగోరియో కాదేనాస్ లెకుంబెర్రి కారాగారం
మీ పుస్తకంలో, ఈ జైలులో ఖైదీలు అనుభవించే నరకయాతన గురించి విస్తృతంగా ప్రస్తావించారు.
నేను ఇక్కడ 30 ఏళ్లు గడిపాను,
ఎందుకంటే, నేను బోనులో ఉండాల్సిన క్రూరమృగాన్ని అని
పోలీసులు నిర్ణయించేసుకున్నారు.
మీ వెనుక వివస్త్ర హంతకుడికి సంబంధించిన ఆర్టికల్స్ చాలా ఉన్నాయి.
వివస్త్ర హంతకుడు మృగమని మీకు అనిపించట్లేదా?
లేదు.
మృగాలకు కారణమంటూ ఏమీ ఉండదు.
వాళ్లకి భావావేశపరమైన కారణం ఏదీ ఉండదు.
కారణం అంటే గుర్తొచ్చింది, గొయో గారు, 169 సంఖ్య దేన్ని సూచిస్తుంది అంటారు?
అది సైతానుకు చిహ్నమని పోలీసులు చెప్తున్నారు.
అస్సలు కాదు.
ఎప్పటిలాగే, పోలీసులు పప్పులో కాలేశారు.
పోలీసులు మొదట్ముంచీ కూడా
ఈ దేశంలోని జనాలను తక్కువగా అంచనా వేయడంలో నిష్ణాతులు.
రాకాసుల్లాంటి మనుషుల గురించి మాట్లాడేటప్పుడు, వారి వర్ణన గమ్మత్తుగా ఉంటుంది.
వాళ్ల వర్ణన ఎలా ఉంటుందంటే, జనాలు ఏడడుగుల పొడువు ఉండి, పెద్ద పెద్ద గోళ్లు, దంతాలు గల
ఒక రాక్షసుడిని ఊహించేసుకుంటారు.
కానీ, అసలైన హంతకుడు బయటే సంచరిస్తూ ఉంటాడు.
అతను మనలాగా మామూలుగానే ఉంటాడు.
ప్రత్యేకంగా కాకుండా, గమనించలేనంత మామూలుగా ఉంటాడు.
సొర్ హువానా ఇనెస్ దె లా క్రూజ్ కవితలు
వేదాంతంలోని లోటుపాట్లు
అతను గ్యాస్ తో చేసిన గ్లాసును ఉపయోగించినట్టున్నాడు.
- బొమ్మలు చేస్తారు కదా, ఆ గ్లాస్. - నిజంగా?
ఎవరు మీరు? మీరెవరో నాకు తెలీదు.
ఇతను మార్టిన్, మన పక్కింటి వ్యక్తి.
నా పేరు మరియో.
స్టవ్ ని బాగు చేస్తానని మంచి మనస్సుతో మరియో ముందుకు వచ్చాడు.
ఆనందంగా సాయపడతాను.
స్టవ్ మరమ్మత్తుకు 250 పెసోలు అవుతుందని టెక్నీషియన్ అన్నాడు. మీకు కూడా అంతే ఇస్తాను.
లేదు, బంగారం. డబ్బులు ఇచ్చి ఆయన్ని తక్కువ చేయకు.
అందుకు బదులుగా, మీరిద్దరూ కలిసి డిన్నర్ కి వెళ్లండి.
అలా అయితే, అతను స్టవ్ ని మరమ్మత్తు చేసిన డబ్బులని కోల్పోవడమే కాక,
రెస్టారెంటుకు అయ్యే ఖర్చు రూపంలో అదనపు భారాన్ని మోయాల్సి వస్తుంది.
అది అస్సలు అర్థవంతంగా లేని ప్రతిపాదన.
తను డేట్ కి వెళ్లి, కొన్ని... కొన్ని యుగాలు అయ్యుంటుంది.
అస్సలు వెళ్లలేదు.
నేను డేట్ కి ఒక్కసారి కూడా వెళ్లలేదు.
అయితే, నేను ఆనందంగా తీసుకెళ్తాను.
ఆనందంగా తీసుకెళ్తాడట.
పర్వాలేదు.
నేను వెళ్లొస్తా.
మీడియా మిత్రులారా, ఏమని చెప్పమంటారు?
ఈ లేఖను ముద్రించారంటే, అంతకన్నా బాధ్యతారాహిత్యమైన పని ఇంకొకటి లేదనే చెప్పాలి.
దీని ద్వారా లూకాస్ ఓతెరో సాధించినది ఏదైనా ఉందంటే,
అది ఈ మృగానికి మరింత పబ్లిసిటీ ఇవ్వడమే.
కానీ చింతించకండి,
డిటెక్టివ్ హెరేరా
వివస్త్ర హంతకుడిని పట్టుకొని, అతనికి శిక్ష పడేలా చేస్తాడు.
నాతో పాటు యావత్ దేశానికి
ఆ పని మీరు చేస్తారని గట్టి నమ్మకం ఉంది, డిటెక్టివ్.
ఇప్పుడు నాలుగు ముక్కలు చెప్పండి.
మహిళల హత్యలు మరింత పెరిగాయి, డిటెక్టివ్ హెరేరా!
ఆ దద్దమ్మ ఎస్కొబేడో గాడు, ఈ కేసు విషయంలో తన చేతులను దులుపుకోవాలని చూస్తున్నాడు.
వాడు నిన్ను బలిపశువు చేస్తున్నాడు.
కానీ నువ్వు ఏమీ చేయకుండా గంగిరెద్దులా, వాడు చెప్పేదానికి తల ఆడిస్తూ కూర్చున్నావు.
నా ప్రయత్నం నేను చేస్తున్నా, కమాండర్.
నా మీదే అరుస్తున్నావా?
లేదు, సర్.
క్షమించాలి.
నీ మీద భరించలేనంత ఒత్తిడి ఉంది కదా?
అవును.
బయట ఈ కేసు గురించి కాస్తోకూస్తో తెలిసినవారు ఎవరోకరు ఉంటారు.
వాళ్లెందుకు ఏమీ చెప్పట్లేదో తెలుసా?
ఎందుకంటే, నగరమంతా వివస్త్ర హంతకుని పేరు వింటేనే భయపడిపోతోంది.
వాళ్ల చేత మాట్లాడిపించాలని నీకు ఉందా?
అయితే, ఆ హంతకుడి కంటే నువ్వే ఎక్కువ ప్రమాదకరమైన వాడివని వాళ్లకి తెలిసేలా చేయి.
అది కుదరదు.
సగౌరవంగా చెప్తున్నాను, సర్,
ఇప్పుడు కాలం మారిపోయింది.
"సగౌరవంగా"నా, తొక్కా!
ఆ దరిద్రుడి చేతిలో చనిపోయిన అమ్మాయిలకు ఆ సోది చెప్పి చూడు.
చెప్పి చూడు!
నీకు నా సాయం కావాలా, వద్దా?
నేను రాత్రంతా బైబిల్ ని చదువుతూ గడిపాను, కానీ అది అర్థవంతంగా లేదు.
జనాలు మతం పేరు చెప్పి రోజూ హత్యలు చేస్తున్నారు.
అది అర్థవంతంగా అనిపించాల్సిన అవసరం లేదు.
- కాళ్లు కింద పెట్టు. - అది నాకు తెలుసు.
కానీ ఆ చరణమే నాకు అర్థం కావట్లేదు.
కొరింథియన్స్ 1, 6:9లో పేర్కొన్న
ఏ గ్రూపును తీసుకున్నా కూడా, వివస్త్ర హంతకుని బాధితులతో పొంతన కుదరట్లేదు.
పోలీసులు తమకి నచ్చినట్టుగా అన్వయించుకుంటున్నారు.
వాలంటీనా చెప్పిన దానిలో నిజముంది.
అయ్య బాబోయ్.
వివిధ రకాల హింసను సమర్థించుకోవడానికి బైబిల్ ని
ఎవరికి నచ్చినట్టు వారు అన్వయించుకుంటూ ఉన్నారు,
కానీ దీనికి, హత్యలకు పొంతన కుదరట్లేదు.
మరి ఆ 169, బైబిల్ లోనిది కాకపోతే, దాని అర్థం ఏం అయ్యుంటుంది?
ఏమో మరి. ఒక సందేశం అయ్యుంటుంది.
మనం అర్థం చేసుకోవాలని అతను వదిలిపెడుతున్న సందేశం అది.
కాళ్లు కింద పెట్టు.
మీకు రేడియోలు తెచ్చా.
- చూద్దాం ఎలా ఉన్నాయో. - కాబట్టి దయచేసి, కోడ్స్ ని గుర్తుంచుకోండి,
ఇంకో ముఖ్యమైన విషయం,
ఇవి అధికారిక పనులకు మాత్రమే వాడాలి.
పైనున్న వాళ్లు
తొక్కలో ఈల కాకుండా మనకి వేరేవి కూడా ఇస్తున్నారంటే ఆశ్చర్యంగా ఉంది.
ఇవి ఆయుధాలు కాదు, కానీ ముందడుగు అయితే పడింది కదా.
- అవును. - ఎందుకు ఈ మార్పు?
ఇప్పటికైనా వాళ్లు ఎందుకు ఒప్పుకున్నారు?
నిజం ఏంటంటే, దీని గురించి వాళ్లకి తెలీదు,
కానీ మీరు మాట్లాడుకోవడానికి ఏదోకటి కావాలి కదా.
అదీగాక, అనుమతి అడగడం కన్నా, పని చేసేసి క్షమించమని అడగడమే మేలు.
అయితే మా గురించి మీరు ఆలోచిస్తున్నారన్నమాట. చాలా బాగుంది.
నువ్వు అతడిని మళ్లీ నీ జీవితంలోకి రానిచ్చే ఆలోచన చేయట్లేదు కదా?
లేదు, కానీ అది అంత తేలికైన విషయం కాదు.
నా అభిప్రాయం చెప్పాలంటే, అది తేలికైనదే.
నా గురించి కాదు కానీ, లూకాస్ గురించి చెప్పు. ఎలా ఉన్నాడు అతను? ఇంకా క్లారాతోనే ఉన్నాడా?
నిజానికి, ఈరాత్రి అతను శాశ్వతంగా ఆమెకి బై బై చెప్పేస్తున్నాడు.
అభినందనలు, గెలిచేశావు.
నా విషయంలో ఒక్కసారైనా ఆనందపడవచ్చు కదా?
ఇది ఎలా ముగుస్తుందో నాకు తెలుసు, అందుకే ఆనందపడలేకపోతున్నా.
నీకు బోర్ కొట్టేస్తుంది, అతని మనస్సుకు గాయమవుతుంది.
అతను అలెహాండ్రో మిత్రుడు కదా?
- హెరోనిమో. - మరియా.
ఇక్కడికి ఎందుకు వచ్చావు?
- నీతో ఒక నిమిషం మాట్లాడవచ్చా? - తప్పకుండా.
- నువ్వు వెళ్లు. నేను ఇప్పుడే వస్తా. - సరే.
ఇలా రా.
అంతా ఓకేనా?
లేదు.
అంతా ఓకే కాదు. నాకు ఇలా వచ్చి చెప్పాలని లేదు,
కానీ ఇప్పుడు జరుగుతున్న దాని గురించి నీకు నిజం తెలియాలి.
ఏం జరుగుతోంది ఇంతకీ?
నేను అలెహాండ్రోని చూశాను.
అతను పనిపై దృష్టి పెట్టడం లేదు, ఎవరితోనూ మాట్లాడటం లేదు,
హోటల్ లో ఉంటున్నాడు. నిన్ను చాలా మిస్ అవుతున్నాడు.
క్షమించు, హెరోనిమో. ఇదంతా వినే సమయం నాకు లేదు.
నాకు పని ఉంది. ఉంటా.
ఒక్క మాట.
అతనికి చట్టపరంగా వెళ్లాలని లేదు, కానీ ఆ దారి అతనికి ఉంది.
ఏం మాట్లాడుతున్నావు నువ్వు?
- ఏంటిది? - చట్టపరమైన తీర్పుకు సంబంధించిన చిత్తుప్రతి,
ఇది నీ ఉద్యోగం నీకు లేకుండా చేస్తుంది, నిన్ను ఇంటికే పరిమితం చేస్తుంది.
ఏంటి?
భార్య ఉద్యోగం వల్ల
కుటుంబంలో నైతికపరంగా లోటు ఏర్పడితే,
భర్త ఆమె చేత బలవంతంగా అయినా ఉద్యోగం మాన్పించవచ్చని చట్టం స్పష్టంగా చెప్తోంది.
ఈ దేశంలోని న్యాయస్థానాలు అతని పక్షానే ఉన్నాయి.
- అతను ఆ పని చేయలేడు. - అతను చేయగలడు, నువ్వు చేయలేవు.
నీపై నాకు అభిమానం ఉంది, మరియా.
అంత దూరం వెళ్లడం ఎవరికీ ఇష్టం లేదు.
కానీ నువ్వు వివేకంతో ఆలోచించాలి. ఇప్పుడు పరిస్థితి అదుపు తప్పింది.
ఏంటి ఈ సోది?
నువ్వు దాన్ని తిరస్కరించవచ్చు.
పోలీసుగా ఉన్నంత మాత్రాన కుటుంబంలో నైతికపరంగా ఏ లోటూ రాదు.
లోటు వచ్చినా, రాకపోయినా, అది పెద్దగా ముఖ్యం కాదనిపిస్తోంది.
భర్త ఏం చెప్తే, అదే.
సివిల్ కోడ్ లోని ఆర్టికల్ 169 ప్రకారం...
ఆర్టికల్ 169
- అయ్య బాబోయ్. - ఏంటి?
ఏముంది అందులో?
సివిల్ కోడ్ లోని ఆర్టికల్ 169.
ఏమైంది దానికి? ఎక్కడ ఉంది అది?
"భార్య ఏదైనా ఉద్యోగం చేస్తుంటే, భర్త అందుకు అడ్డు చెప్పవచ్చు."
అది దారుణం.
ఇది కాకతాళీయం కాదు.
మనం లింకులు కనిపెట్టనంత వరకే అవి కాకతాళీయంగా ఉంటాయి.
అయితే, వివస్త్ర హంతకుడికి ఏం కావాలి?
బాధితులని శిక్షించడం ఏమో.
వాళ్లందరూ ఉద్యోగాలు చేసే వాళ్లే.
కానీ వాళ్లెవరికీ పెళ్లి కాలేదు.
అందుకే శిక్ష విధించే పని అతను చేస్తున్నాడు.
169 అనేది మతానికి సంబంధించినది కాదు.
కానీ ఉద్యోగాలు చేసే మహిళలను ఎందుకు చంపుతున్నట్టు?
అతను చనిపోయాడంటున్నారేంటి మీరు?
అతను శవమై తన ఫ్రిడ్జిలోనే ఉన్నాడు, అతని చేతులు, కాళ్లు కట్టేసి ఉన్నాయి.
దేవుడా.
అతనికి అనేక పేర్లు ఉన్నాయి. ఆండ్రెస్ లోపెజ్, డామియన్ ఎజిజా.
ఎడ్వార్దో సువారెజ్. ఇవేమైనా ఇక్కడ వాడాడా?
ఇక్కడ అతను లాలో సువారెజ్ పేరు వాడాడు.
- నిజంగానా? - హా.
అతని విషయంలో వింతైనవి, విచిత్రమైనవి ఏవీ లేవు.
తన పాటికి తను ఉండేవాడు. పని బాగా చేసేవాడు.
కాకపోతే, రెండు, మూడు సార్లు అతడిని పట్టుకున్నాను, అతను వెనుక ద్వారం గుండా బయటకు వెళ్లి...
తన లవరుతో ఆ పని చేయాలనుకున్నప్పుడు.
సరే.
ఆమె కూడా ఇక్కడే పని చేస్తుందా? ఆమెతో నేను మాట్లాడవచ్చా?
ఒకప్పుడు ఆమె ఇక్కడే పని చేసేది.
వాళ్లది నిజమైన ప్రేమ అనుకుంటా. అతను వెళ్లిపోయిన రోజే ఆమె కూడా వెళ్లిపోయింది.
ఆమె ఫైల్ మీ దగ్గర ఉందా?
హా, ఇక్కడే ఉంది, గురూ,
కానీ అది గోప్యమైనది.
ఎంత గోప్యమైనది?
ఈమె రెండవ బాధితురాలు. అరంత్జా రూయిజ్, ఎయిర్ హోస్టెస్.
పిలార్ వాల్దేజ్, నర్స్.
లూసీ మార్తీనేజ్, టైలర్.
నోరా మెనేండెజ్, శుభ్రం చేసే పనావిడ.
పావోలా మచాదో, వెయిట్రెస్.
అల్మా ఆల్వరేజ్. ఈమె షూ షాపులో పని చేసేది.
అందరికీ ఉద్యోగాలు ఉన్నాయి, అందరూ యూనిఫామ్స్ వేసుకొని పని చేసేవారే.
అతను ఆ యూనిఫామ్స్ ని ఉంచుకుంటున్నాడని మా అనుమానం, అవి తనకి ముఖ్యమైనవి అన్నట్టుగా.
ఈ సిద్ధాంతం బాగానే ఉంది.
హంతకులు, తాము చంపిన వారి వస్తువులలో కొన్నింటిని తమ వద్దే ఉంచుకున్న ఉదంతాలు ఉన్నాయి.
ఏదో సాధించిన విజయాల లాగా.
అవును.
మనం ప్రజా శ్రేయస్సును దృష్టిలో ఉంచుకుని పని చేయాలని ప్రోటోకాల్ లో ఉంది.
మనం ఈ విషయాన్ని జనాలకి తెలియజేయాలి.
మనం నగరంలో అల్లకల్లోల వాతావరణం సృష్టించిన వాళ్లం అవుతాం.
ఇప్పుడు నగర పరిస్థితి అల్లకల్లోలంగానే ఉంది, సర్.
తెల్లని పైకప్పు గల కారు గురించి మీరు వివస్త్ర హంతకుడిని హెచ్చరించినప్పుడు
ఏం జరిగింది?
అదే మరి.
సరిగ్గా మన స్టేషన్ ముందే దాన్ని తగలబెట్టేశాడు,
అతడిని కనుగొనడానికి మనకి ఉన్న ఏకైక ఆధారం పోయింది.
అలా ఆవేశపడి, ఇంకో ఆధారాన్ని కూడా కోల్పోకుండా జాగ్రత్తపడదాం.
కెప్టెన్ అన్న దానిలో నిజం ఉంది.
మనం మరింత సమాచారాన్ని సంపాదించే దాకా ఈ విషయాన్ని చెప్పకూడదు.
అయితే, ఇప్పుడు మనమేమీ చేయవద్దా?
బయట యూనిఫామ్స్ వేసుకొని పని చేసే మహిళలు చాలా మంది ఉన్నారు, వారు హత్యకు గురయ్యే అవకాశముంది.
మన లాగానే.
మనం కూడా యూనిఫామ్స్ వేసుకొనే పని చేస్తున్నాంగా.
23వ చెరసాలలో జ్ఞాపకాలు జీ. కాదేనాస్
ఏం చదువుతున్నావు? చూపించు.
గొయో కదేనాస్ చెప్పింది నిజమే.
దేని గురించి?
ఒక ఇంటర్వ్యూలో 169 సంఖ్య సైతానుకు సంబంధించినది కాదని అన్నాడు.
గొయో కదేనాస్, నలుగురు మహిళలను చంపి, తన పెరడ్లో పూడ్చి పెట్టాడు, మరియా.
అలాంటి వ్యక్తి చెప్పేవి వినడం సరైన పని కానే కాదు.
ఒకవేళ వివస్త్ర హంతకుడిని పట్టుకోవడంలో అతను మనకేమైనా సాయపడగలడేమో?
ఎలా?
నువ్వు లూకాస్ ని అడిగి, మీడియా వాళ్ల ఐడీని నాకు సంపాదించి పెట్టు.
అలాంటి వాడితో ఎవరైనా ఎందుకు మాట్లాడాలనుకుంటారో నాకు అర్థమే కాదు.
మిస్టర్ కదేనాస్ పుస్తకం గురించి నేను ఒక వార్తా కథనం రాస్తున్నాను.
వార్తా కథనం రాయడానికి అంత కన్నా మంచి పుస్తకాలేమీ దొరకలేదా?
ఈ అమ్మాయిలు, వాళ్ల పిచ్చి ఏంటో అస్సలు అర్థమే కాదు.
బయట ఉన్నప్పుడు కంటే, జైల్లో ఉన్నప్పుడే మనోడు ఎక్కువ మందిని పడేస్తున్నాడు.
నీలాగే పెళ్లైన మహిళలు కూడా అతడిని చూడటానికి వస్తున్నారు.
సరే.
మీడియా వాళ్లకి అయిదు నిమిషాల సమయం ఉంటుంది. సమయం ముగిసినప్పుడు నేనే నీకు చెప్తాను.
థ్యాంక్యూ.
గుడ్ ఆఫ్టర్ నూన్, మిస్టర్ కదేనాస్.
నా పేరు మరియా.
నేను "ఇండిపెండెన్సియా" పత్రికలో వివస్త్ర హంతకుని కథనంపై పని చేస్తున్నా.
కథనం అంటే?
మనకి ఎక్కువ సమయం లేదు కాబట్టి,
ఒకరిని నేరం చేసేలా ఏది ఉసిగొల్పుతుందో తెలుసుకోవాలనుకుంటున్నాను.
నేను కొన్ని ప్రశ్నలు రాసుకొని వచ్చాను.
మరియా.
మీ పేరు నాకు బాగా నచ్చింది. మరియా.
నాకు ఆ పేరు విన్నప్పుడల్లా, మరియా దె లాస్ ఏంజలెస్ గోంజాలెజ్ పేరే గుర్తొస్తుంది.
మీరు మొదట చంపిన మహిళ పేరే కదా అది?
మీరు రాసుకు వచ్చిన ఆ చిన్న చీటీలో తన గురించి కూడా ప్రశ్నలు ఉన్నాయా?
లేవు.
అయితే, మీరు శుభారంభం చేయనట్టే.
ఒక కళాకారుడి మెదడులో ఏముందో తెలుసుకోవడానికి,
ముందుగా, అతనికి ఏ కళలో ప్రావీణ్యముందో మీరు తెలుసుకోవాలి.
ట్లాల్పాన్ వివస్త్ర హంతకుడు ఒక కళాకారుడని మీరు అనుకుంటున్నారా?
మీరు దేని గురించి అయితే మాట్లాడాలనుకుంటున్నారో,
దాని గురించి మీకు కొంచెం కూడా తెలీదు, కదా?
నేను అనుకుంటే...
ఈ క్షణమే...
ఈ బల్లని దాటి...
మీ పకక్కు వచ్చి, మీ మెడలోని ఎముకను విరిచేయగలను.
చంపడానికి గల కారణం విషయానికి వస్తే, వివస్త్ర హంతకుని విషయంలో పోలీసులు పొరబడుతున్నారని మీరు అన్నారు.
అది మీకెలా తెలుసు?
నేను తప్పు చేశానని నాకు అనిపించకపోతే, నేను తప్పు చేసిన వాడిని అవుతానా?
- అవును. - నా దృష్టిలో కాదు.
మూడు నిమిషాలే ఉన్నాయి!
నీకు కుళ్లు!
నన్ను చూడటానికి జనాలు వస్తున్నారని, మరీ ముఖ్యంగా ఆడవాళ్లు వస్తున్నారని వాడికి కుళ్లు.
అందరూ వాడి కోసమే రావాలని వాడి ఆశ.
పోలీసులు దేన్ని చూడలేకపోతున్నారని అంటారు?
వివస్త్ర హంతకుడు ఎంత మందిని చంపాడు?
ఏడుగురిని.
అదిగో.
మళ్లీ. మళ్లీ.
అలసిపోయేదాకా అన్నమాట.
ఏడుగురు చనిపోయారు.
దొరకుండా ఉండాలంటే, అందులో నిష్ణాతుడు అయ్యుండాలి కదా,
ఏమంటారు?
నాకు పియానో అంటే ఇష్టం. దాన్ని వాయిస్తాను కూడా.
అది మీకు తెలుసా?
తెలీదు.
ఇక్కడి పెరడులో ఒక అందమైన పియానో ఉండేది.
దాన్ని నేర్చుకోవడానికి నాకెంత సమయం పట్టిందో మీరు ఊహించలేరు కూడా...
మీరు నాకు సాయపడతారా, లేదా?
పియానోని సరిగ్గా వాయించడం నేర్చుకోవడానికి నాకు చాలా ఏళ్లు పట్టింది.
మొదటిసారే అదిరిపోయేలా వాయించడం కుదరదు కదా.
అది జరిగి నాలుగేళ్లు అయింది అనుకుంటా.
ఇక్కడ అగ్నిప్రమాదం జరిగింది, మరియా,
పియానో నాశనమైపోయింది.
వార్డెన్ ఇంకొకటి తీసుకురావట్లేదంటే నమ్మగలరా?
సమయం అయిపోయింది!
ఇంకా సమయం ఉంది.
- మీరు నాకు ఏమీ చెప్పలేదు. - అది నిజం కాదు. మీరు సరిగ్గా ఆలకించలేదంతే.
మీ సమయం అయిపోయింది.
దయచేసి నాకేదైనా చెప్పండి. పనికొచ్చేది ఏదైనా చెప్పండి.
నేను మీకు ఇంకా చెప్పగలను, కానీ దానికి బదులుగా నాకు ఏదోకటి కావాలి కదా.
- ఏం కావాలి. - ఒక పియానో కావాలి.
పియానోనా?
అది తెచ్చిస్తే, మీకు కావాల్సినదంతా చెప్తాను.
నేను మీకు పియానో తీసుకురాలేను.
అయితే, మీకు నేనేమీ చెప్పలేను, ఆఫీసర్.
- హాయ్. - హలో.
బయలుదేరుదామా?
అంతా ఓకేనా?
మా బామ్మ, పక్కింటి వాడితో డిన్నర్ కి వెళ్లమని చెప్తోంది.
నాకు లవర్ ఉండాలని ఆమె ఆశ.
సరే.
నీ ప్రేమ జీవితం గురించి ఆలోచిస్తుందంటే, ఆమె చాలా మంచిది, కదా?
మరి నీ అభిప్రాయం ఏంటి?
నీకు వెళ్లాలనుందా?
నేను వెళ్లనని చెప్పాను.
అది చాలా గొప్ప విషయం, కదా?
నా ఉద్దేశం, ఆమెకి నచ్చేవారు నీకు కూడా నచ్చుతారో లేదో కదా...
మీ పక్కింటి వాడు నీకు నచ్చలేదా? అందంగా ఉండడా?
నాతో రేపు డిన్నర్ కి వస్తావా?
నేనా?
వస్తా. తప్పకుండా వస్తా.
నువ్వు లోపలికి వెళ్లడానికి వీల్లేదు.
ఎందుకు? ఏమైంది?
మన గురించి ఇక నేను పిల్లలకి అబద్ధం చెప్పలేను.
ఉదయం అన్ని తేనె పలుకులు పలికి, తర్వాత అలా వెన్నుపోటు ఎలా పొడవగలిగావు అసలు?
నేనేం... ఏంటి? నువ్వు ఏం మాట్లాడుతున్నావు?
అమాయకుడిలా నటించకు, అలెహాండ్రో. నన్ను బెదిరించడానికి హెరోనిమోని పంపావు కదా.
నీకేమైనా పిచ్చా?
నేనెవరినైనా పంపుతానని ఎలా అనుకున్నావు... నేను అసలు ఎవరినీ, ఎక్కడికీ పంపలేదు.
నేను నిన్ను నమ్మను.
అతనేం... చూడు, అతనేమన్నాడు నీతో? ఏంటి?
దాని వల్ల నష్టపోయేది పిల్లలే అని నీకు అర్థం కావట్లేదా?
వాడేం చేశాడో చెప్పు!
నా చేత ఉద్యోగం మాన్పించడానికి నువ్వు వెళ్లి న్యాయమూర్తిని అడుగుతావా?
నీ చేత ఉద్యోగం మాన్పించడమా? నేను ఆ పని చేయలేదు! ఒట్టేసి చెప్తున్నా!
- నువ్వు హెరోనిమోతో మాట్లాడావా, లేదా? - హా, హెరోనిమోతో మాట్లాడా.
నేను హోటల్ లో ఉంటే వచ్చి కలిశాడు. మరియా!
చట్టాలన్నీ నీకే అనుకూలంగా ఉన్నా నేను పట్టించుకోను!
నేనేం చేస్తానో కూడా నాకు తెలీదు.
- నేను చెప్పేది వినట్లేదు నువ్వు. - నాకు అనవసరం!
నువ్వు ఇలాగే ముందుకు వెళ్తే, నేను నీకు శాశ్వతంగా దూరమైపోతా!
నేను చెప్పేది వింటున్నావా? చూడు, నేనసలు హెరోనిమో గాడికి చెప్పలేదు...
ఒక పని చేద్దాం, ఈ వారాంతం పిల్లలతో మాట్లాడదాం, మనం విడిపోయామని చెప్పేద్దాం.
మరియా, కాస్త చెప్పేది విను!
నిన్న జరిగిన మీడియా సమావేశం కారణంగా,
పోలీసు స్టేషనులో పని భీభత్సంగా ఉంది, కాబట్టి ఇవాళ అత్యవసర ఫోన్స్ సంగతి మీరే చూసుకోవాలి,
అలాగే స్టేషన్ కి సమాచారంతో ఎవరు వచ్చినా, వాళ్లని కూడా మీరే చూసుకోవాలి.
సరే, చెప్తా వినండి.
సందేశాలన్నింటినీ మూడు విభాగాలుగా వర్గీకరించండి. సరేనా?
మొదటి వర్గంలో, డిటెక్టివ్స్ దృష్టికి వెళ్లాల్సిన ఆధారాలు ఉండాలి.
ఇటీవల కనిపించకుండా పోయిన మహిళల సమాచారం,
169కి సంబంధించి, ఎవరైనా ఏమైనా చూసి ఉన్నా, లేదా విని ఉన్నా, ఈ సమాచారమంతా అన్నమాట.
ఇతరుల ఆంతరంగిక విషయాలను చాటుగా చూసేవారి, ఇంకా కామాంధుల సమాచారం కూడా.
వివస్త్ర హంతకునికి సంబంధం లేని కేసులు రెండవ వర్గంలోకి వెళ్తాయి.
ఇంకా తిక్కలోళ్లు లేదా పిచ్చోళ్లు ఎవరైనా ఫోన్ చేసి మన సమయాన్ని వృథా చేస్తుంటే, అవి మూడవ వర్గంలోకి వెళ్తాయి.
ఎవరికైనా ఏమైనా సందేహాలున్నాయా?
నువ్వే చూసుకో.
మరియా ఎక్కడ ఉంది?
ఆఫీసర్ దె లా తొర్రె, వ్యక్తిగత కారణాల వల్ల ఆలస్యంగా వస్తుంది.
మీ నాన్నలు చేసే ఉద్యోగాలు భలే ఆసక్తికరంగా ఉన్నట్టు మీకు అనిపిస్తుంది కదా?
అవును, టీచర్.
గుడ్ మార్నింగ్. అందరూ ఎలా ఉన్నారు?
గుడ్ మార్నింగ్, మిస్ దె లా తొర్రె. మీరు మీ భర్తతో పాటు వచ్చారా?
అయ్యో, ఒక్కదాన్నే వచ్చా.
ఆఫీసులో ఆయనకి ఏదో అర్జంట్ పని వచ్చింది, కానీ ఆయన బదులు నేను ఉంటానులెండి.
సరే. అది పర్లేదనే అనుకుంటున్నా.
మంచిది.
ఇప్పుడు కసాండ్రా నాన్నగారు అయిన, మిస్టర్ కపేలినీని ఆహ్వానిద్దాం.
ఆయన న్యాయవాది.
గుడ్ మార్నింగ్, పిల్లలూ.
గుడ్ మార్నింగ్.
నా పేరు డీయెగో కపేలినీ, నేను న్యాయవాదిని.
మెక్సికో నగర పోలీసు శాఖ.
మన్నించాలి, ఆఫీసర్. వారికి కనెక్ట్ చేస్తాను, ఆగండి.
- మెక్సికో నగర పోలీసు శాఖ. - మెక్సికో నగర పోలీసు శాఖ.
మీకు గుర్తులేదా, మేడమ్?
మేమేం చేయలేము కదా మరి. ఈ నగరం ఎంత పెద్దదో మీకు తెలుసా?
- పిచ్చి వెధవ! - గుడ్ మార్నింగ్.
సైతానులందరూ లా విగా పార్కులో చేరి,
సైతాను పూజల సంగీతం వింటున్నారు.
మెక్సికో నగర పోలీసు శాఖ.
దార్లో వెళ్తున్న మహిళ పట్ల ఒక వ్యక్తి అసభ్యంగా మాట్లాడుతున్నాడు.
నా లవర్, తన మారుతండ్రే వివస్త్ర హంతకుడని అనుకుంటోంది.
తను ఎప్పుడూ ఏడుస్తూనే ఉంటుంది, కానీ ఈసారి మరీ ఎక్కువగా ఏడుస్తోంది.
తనకి కావాల్సింది ఏంటో తెలుసా, కొత్త ప్రేమికుడు.
వాసన అతని ఇంటి నుండే వస్తోందని మీకు పక్కాగా తెలుసా?
నేనేమీ ఊరికే గంజాయి కొట్టేవాడిని కాదు.
మా ఇంటి దగ్గర ఉండే చికెన్ షాప్ వాడు వివస్త్ర హంతకుడు అనుకుంటా.
అతనే అని మీకెందుకు అనిపిస్తోంది?
అతను విచిత్రంగా ఉంటాడు, ఏమీ మాట్లాడడు, జుట్టు పొడవుగా ఉంటుంది.
జుట్టు పొడవుగా ఉన్నంత మాత్రాన హంతకులు అయిపోరు, మేడమ్.
ఇది ఎప్పుడు జరిగింది?
ఏడేళ్ల క్రితం.
అతను నా కజిన్ పై దాడి చేశాడు, మహిళలని పాములని అన్నాడు.
పాములా? వార్తాపత్రికలో ప్రచురించిన కథనంలోలాగానా?
నాకు కూడా అదే అనిపించింది.
మహిళలు ఉద్యోగం చేయకూడదని కూడా అన్నాడు అతను.
ఒక్క నిమిషం ఆగండి.
ఇది బలమైన ఆధారం.
ఇది పనికి రానిది. మూడవ వర్గంలోకి వేసేయండి.
ఎందుకు? ఆమెకి అతని పేరు తెలీదు కాబట్టా?
ఎందుకంటే, మొట్టమొదటగా, ఆమె వేశ్య అయ్యి ఉండవచ్చు,
మనం గమనిస్తే, వివస్త్ర హంతకుడు వాళ్ల జోలికి వెళ్లిన దాఖలాలు లేవు.
రెండవ కారణం, అది జరిగి ఏడేళ్లయింది, అతను హత్య చేయడం ప్రారంభించక చాలా ఏళ్ల ముందు అది.
మూడో వర్గంలో వేసేయండి.
ఇప్పుడు, ఆలెక్స్ అమ్మగారైన, మిసెస్ మరియా దె లా తొర్రెని ఆహ్వానిద్దాం.
థ్యాంక్యూ.
అందరికీ హాయ్.
నా పేరు మరియా.
నేను కేవలం ఆలెక్స్ అమ్మని మాత్రమే కాదు,
ఒక పోలీస్ ఆఫీసరును కూడా.
మీకు ఒకటి తెలుసా?
నేను కూడా మీ వయస్సులో ఉన్నప్పుడు, పోలీస్ ఆఫీసర్ అవ్వడం నా కలగా ఉండేది.
పెద్దయ్యే కొద్దీ,
నా కలలను పక్కన పెట్టమని నాకు జనాలు చెప్పడం మొదలుపెట్టారు.
నేను ఒక భార్యగా, లేదా ఒక తల్లిగా మాత్రమే అవ్వగలనని వాళ్లు అనేవారు.
వాళ్ల మాటలను నేను పట్టించుకున్నా.
కానీ ఒక రోజు, నాకు జ్ఞానోదయం అయింది.
చాలా బాధాకరమైన విధంగా అన్నమాట.
అప్పుడే నాకు గుర్తుకు వచ్చింది...
నేను ఏం కావాలని కలలు కన్నానో.
కాబట్టి, మీలో ఎవరికైనా, అది అమ్మాయి అయినా సరే, అబ్బాయి అయినా సరే,
ఆస్ట్రానాట్ కానీ, అగ్నిమాపక సిబ్బంది కానీ,
సినిమా తార కానీ లేదా పోలీస్ ఆఫీసర్ కానీ కావాలనుంటే, ఆ పని చేసేయండి.
మీకు కలలు కనే స్వేచ్ఛ లేదని అనే అవకాశం ఎవరికీ, ఎప్పటికీ ఇవ్వకండి.
ఆ విషయం నేనెప్పుడు తెలుసుకున్నానో తెలుసా?
పోలీస్ ఆఫీసరుగా శిక్షణ తీసుకుంటున్న ఆఖరి రోజన్నమాట,
అప్పుడు నాకు ఎంత భయం అనిపించినా కానీ,
పది వేల అడుగుల ఎత్తులో ఎగురుతున్న విమానం నుండి దూకేంత సాహసం చేశాను.
ఎవరైనా ఏమైనా అడగాలనుకుంటున్నారా?
విమానం నుండి దూకేటప్పుడు మీకు భయం కలిగిందా?
చాలా భయం కలిగింది. కానీ చివరికి...
ఆలెక్స్.
ఏంటి?
మీ అమ్మ సూపర్ గా ఉంది.
అమ్మా.
థ్యాంక్స్.
గుడ్ లక్, అమ్మా.
థ్యాంక్యూ.
మరియా. మరియా. ఓవర్.
హా? నేను మరియాని. ఓవర్.
ఇక్కడికి రా. యాంగలెస్ ఒకటి కనుక్కుంది.
అది వివస్త్ర హంతకుడని అనుమానపడినందుకు
నాకు పిచ్చి అనుకుంటారేమో అని అనుకున్నా.
అంటే, అది జరిగి చాలా కాలమైంది కదా.
ఎంత కాలం క్రితం జరిగిందనేది ముఖ్యం కాదు.
మీ కజిన్, అలీసియా
ఏం చేసేదో ఫోనులో మీరు చెప్పలేదు.
అవును, నేను చెప్పలేదు.
ఆమె అద్దె ఎలా కట్టేదో అనేది ఇక్కడ ముఖ్యం కాదు కదా?
మీరు మాకు నిజం చెప్పవచ్చు, లారా.
మీ కజిన్ ఎలాంటిదో లెక్కగట్టడానికి కానీ, ఆమెని అరెస్ట్ చేయడానికి కానీ మేము రాలేదు.
మీకు సాయపడదామని వచ్చామంతే.
తను వేశ్యగా పని చేసింది.
సుల్లివాన్ అవెన్యూ దగ్గర.
తనని అతను అక్కడే ఎక్కించుకున్నాడు.
ఆమెకి అతను ఒక సీసా నుండి డ్రింక్ ఇచ్చాడు, తను దాన్ని తాగినట్టు నటించింది.
అది చాలా తెలివైన పని.
బహుశా దాని వల్లే ఆమె ప్రాణాలు నిలిచాయేమో.
అతను ఆమె చేతులని తాడుతో కట్టేసి, ఆమె మెడ చూట్టూ తన చేతులు వేసి...
...ఆడవాళ్లు ఉద్యోగం చేయకూడదని అన్నాడు.
అప్పుడే ఆమె అతడిని కొట్టి, కారు బయటకు రాగలిగింది,
ఆ కట్టేసి ఉన్న చేతులతోనే పారిపోయింది.
అలసిపోయి పరుగెత్తలేనంత వరకూ పరుగెత్తింది.
మీ కజిన్ ఎక్కడ ఉంటుందో చెప్పగలరా?
మేము ఆమెతో మాట్లాడాలి.
నాకు తెలీదు.
ఆ సంఘటన జరిగిన కొన్ని నెలల తర్వాత, ఆమె ఉత్తరం వైపుకు, హారెజ్ కి వెళ్లిపోయింది.
తన ఆలోచనలను ఏ సంకోచమూ లేకుండా ఒక వేశ్యతో చెప్పే వ్యక్తి,
ఒక్క వేలిముద్ర కూడా పడకుండా జాగ్రత్తపడే వ్యక్తి, ఒకరే కాగలరా అంటే కాస్త అనుమానంగానే ఉంది.
లాజికల్ గా అది సరైన పాయింటే.
అతను వివస్త్ర హంతకుడు కాదనిపిస్తోంది.
అతను వివస్త్ర హంతకుడే అయ్యి ఉండవచ్చు.
మొదట పియానో వాయించడం అసలు రాని వ్యక్తి, చివరికి పియానో విధ్వాంసుడు అయ్యే అవకాశముంది కదా.
మనం గెరార్డోతో మాట్లాడాలి.
ఏమని చెప్దాం?
లొజానో వారించినా మనం ఒక ఆధారంపై దర్యాప్తు చేశామని చెప్దామా?
మనం సాక్షి కాని మహిళతో మాట్లాడామని,
కానీ అసలైన సాక్షి, తన కజిన్ అని, ఆమెని తను చూసి ఏడేళ్లు అయిందని చెప్దామా?
అయితే, ఒక బలమైన ఆధారం కోసం వెతుకుదాం.
ఎందుకంటే, నేనొక పోలీసుగా నాకు ఎప్పుడు అనిపిస్తోందా అని ఎదురు చూసి చూసి విసిగిపోయా,
అందరికీ కాఫీ ఇవ్వడానికే ఈ యూనిఫామ్ వేసుకున్నట్టు ఉంది నేను,
నాతో మాట్లాడటానికి ఇష్టపడని, మా అన్నయకు తెలీకుండా, అలాగే నేను అసలు లేనని భావించే మా నాన్నకి తెలీకుండా
విచారణ చేయాల్సి వస్తోంది, ఇక ఇదంతా నా వల్ల కాదు.
మన ఉనికిని మనమే చాటుకోవాలి అనుకుంటా.
పరిష్కృతం కాని కేసు ఫైళ్లని ఎలాగైనా మనం సంపాదించాలి.
వివస్త్ర హంతకుడు ఇంకెవరినైనా చంపాడా అని తెలుసుకోవడానికి మనకి అదొక్కటే దారి ఉంది.
కానీ ఆ ఫైల్స్ అన్నీ భద్రంగా దాచబడి ఉన్నాయి.
ఈ చోటు అయితే, మీరు చేయబోయే పనికి చాలా బాగుంటుంది, సురక్షితమైనది కూడా.
బాధితులకి తెలిసిన వాళ్లకి కాస్త అయినా ఏదోకటి తెలిసే ఉంటుంది, ఏం చేసి అయినా
ఆ సన్నాసుల చేత ఏదోకటి కక్కించాల్సిందే.
అకిలేవో మాతా,
ఇతను నోరా మెనేండెజ్ పని చేసిన చోట పూల్ గార్డ్ అన్నమాట.
ఆమె అయిదవ బాధితురాలు.
హోర్గె ఆర్మాందో పెరేజ్, పారామెడిక్.
రెండవ బాధితురాలైన పిలార్ వాల్దేజ్ పని చేసిన షిఫ్టులోనే అతను కూడా పని చేశాడు.
ఓసారి వంటగదిని చూడండి.
బ్రూనో ఆర్గుయెలెస్, పావోలా మచాదో పని చేసే హోటల్ కి
యజమాని అతను...
- ఆర్గుయెలెస్ గారు. నాతో రండి. - ...ఆమె ఆరవ బాధితురాలు.
ఫెలిక్స్ హిమేనెజ్, ఇతను లూసియా మార్టీనేజ్ పని చేసిన టెక్స్ టైల్ ఫ్యాక్టరీకి మేనేజర్...
...ఆమె మూడవ బాధితురాలు.
గెరార్డో ఇవాళంతా బయటే ఉన్నాడు, అతని రేడియోకి కాల్ చేసినా ప్రతిస్పందించట్లేదు.
అతను ఎక్కడికి వెళ్లాడో నీకు తెలీదా?
తెలీదు, గబీనా. నీ అన్నయ్యలు, ఇంకా డియాజ్ ఉదయాన్నే ఎక్కడికో వెళ్లాడు.
- వాళ్లెవ్వరూ కూడా రేడియో కాల్స్ ని ఎత్తట్లేదా? - లేదు.
అతను కానీ, గిల్బెర్టో కానీ ఎక్కడికి వెళ్లారో రికార్డులో కూడా నోట్ చేయలేదు.
అది వింతగా ఉందే.
హా. అవును. ఇది నీకు పనికొస్తుందో లేదో తెలీదు, నేను గెరార్డో మాత్రలను లొజానోకి ఇచ్చాను.
బహుశా అతనితో వెళ్తే, నువ్వు గెరార్డో దగ్గరికి వెళ్ళవచ్చేమో.
సరే. థ్యాంక్స్.
- సాయంత్రమంతా కులాసాగా గడుపు. - హా. నీకు కూడా థ్యాంక్స్.
- నాకు తెలీదు. - ఏమీ తెలీకుండా ఎలా ఉంటుంది?
ఏం చేశావు తనని? పావోలా మచాదోని ఏం చేశావు?
- నేనేమీ చేయలేదు! - ఇప్పుడే చెప్పేయ్!
దరిద్రుడా!
దయచేసి, కొట్టకండి.
మరిన్ని వివరాలు చెప్పరా.
ఏంటి ఈ పని, హెరేరా?
మీకు ఇక్కడేం పని, సర్?
అది కాదు. నువ్వు ఇక్కడేం చేస్తున్నావు? నేను కనిపెట్టలేనని అనుకున్నావా?
మీరే కదా ఈ కేసు సంగతి తేల్చమంది?
కానీ ఇలా కాదురా, సన్నాసి.
నీ పిచ్చి ఆటను కట్టిపెట్టు. ఇది నా ఆదేశం.
మీరు నాపై నమ్మకం ఉందన్నారు కదా.
హా, నాకు తెలుసు, కానీ...
మీరు... మీరు నడిపే సంస్థపై, అలాగే దాని విధానాలపై
పూర్తి నమ్మకం ఉందన్నారు కదా.
కాబట్టి, నన్ను ఉద్యోగంలోంచి తీసే ఆలోచన మీకు లేకపోతే...
నా పని నన్ను చేయనివ్వండి.
నేను ఆండ్రెస్ లోపెజ్ కేసు విషయంలో ఒత్తిడి పెడుతున్నా.
కారు కోసం అతడిని వివస్త్ర హంతకుడు చంపాడని పోలీసులు భావిస్తున్నారు,
కానీ ఇంకేదో ఉందని నాకు అనిపించింది.
చెప్పేది జాగ్రత్తగా విను. అతడిని చంపినప్పుడు, అతను బొమ్మల కర్మాగారంలో పని చేస్తూ ఉన్నాడు.
అక్కడ అతనికి ఒక లవర్ ఉంది, అతడిని చంపిన రోజే ఆమె కూడా కనిపించకుండా పోయింది.
తన ఫైలు, ఫోటో ఇప్పుడు నా దగ్గర ఉన్నాయి, గమ్మత్తైన విషయం ఏంటో తెలుసా?
వివస్త్ర హంతకుడు మొదటగా చంపింది ఆమెనే, కానీ ఆమెని ఎవరూ గుర్తించలేకపోయారు.
ఏమంటున్నావు నువ్వు? అది చాలా పెద్ద విషయం.
అవును, దీనికి, బొమ్మల కర్మాగారానికి ఏదో సంబంధం ఉందని నాకు బలంగా అనిపిస్తోంది.
ఎందుకు? అలా అని ఎందుకు అనుకుంటున్నావు?
ఏమో మరి, కానీ వాళ్లు ఒకరికొకరు తెలుసనిపిస్తోంది.
అతను ఉపయోగించిన, మొదట దొంగిలించిన కారు అక్కడిదే, అతను చంపిన మొదటి వ్యక్తి కూడా అక్కడ పని చేసిన వారే.
మిగతా వివరాలన్నీ తర్వాత చెప్తాను.
ఇంకో గంటలో ఇంటికి వచ్చి కలుస్తా. లవ్ యూ.
హలో?
అమ్మ, ఎలా ఉన్నావు?
అంతా బాగానే ఉంది.
పిల్లలతో ఇంకాసేపు ఉంటావా?
హా, ఉంటా.
పియానో ఎందుకు అమ్మేశావు?
ఎవరూ వాయించట్లేదు కదా.
కానీ అది అలెహాండ్రోది కదా.
హా, కానీ, అది చాలా చోటును ఆక్రమించుకుంటోంది.
థ్యాంక్స్, అమ్మా.
ఈ దెబ్బ రుచి చూడరా!
కానివ్వురా పంది! మాట్లాడు!
కేవలం ఊపిరి మాత్రమే తీసుకుంటూ ఉంటావా?
ఎందుకు ఊపిరి తీసుకుంటున్నావు? నువ్వు రక్తం రుచి మరిగిన వాడివి కదా?
దరిద్రుడు.
- చాలు. ఇక చాలు. - ఏంటి? ఏం చాలమ్మా?
ఏం చాలురా?
- నేను తనతో పడుకున్నా, తనతో పడుకున్నా. - బెతో, ఆగు.
ఎందుకు దాన్ని అంత రహస్యంగా ఉంచావు?
లూసీకి, నీకు ఉన్న సంబంధం గురించి నువ్వు ఎందుకు ఏమీ చెప్పలేదు?
ఎందుకంటే నాకు పెళ్లయింది.
నాకు పిల్లలు ఉన్నారు.
కానీ నేను దానికి ముగింపు పలికాను. తనతో సంబంధం ఆపేశాను.
- అవునా? - అది తప్ప, నాకు, తనకి ఏమీ లేదు.
ఎందుకు?
తనకి ఒక లవర్ తయారయ్యాడు.
తను చనిపోయిన రాత్రి, వర్క్ షాపులో లవరుతో ఫోనులో మాట్లాడుతుండగా విన్నాను.
వాళ్లు ఏదో ప్లాన్ వేసుకుంటూ ఉన్నారు. కలవాలని అనుకున్నారు.
ఎక్కడ?
బారులోనో, రెస్టారెంటులోనో. నాకు తెలీదు.
ఏదో ప్యారడైజ్ అనే చోట.
పరిష్కృతం కాని కేసులు
ఓరి దేవుడా!
నా ఆఫీసులోకి అక్రమంగా ప్రవేశించావు. నా డ్రాయర్లను తీసి చూశావు.
నా తాళం చెవులను దొంగిలించావు!
క్షమించండి.
అనుమతి అడగడం కన్నా
క్షమించమని అడగడం మేలని మీరు చెప్పిన సలహానే ఫాలో అయ్యాను.
ఇంకా ఏమనుకున్నానంటే, ఏదైనా ఆధారం దొరికితే...
మరియా, నీకు హద్దులంటూ లేవు.
నీలాంటి వాళ్లు ఇక్కడ తీవ్రమైన పర్వవసానాలు ఎదుర్కొంటారు.
కాబట్టి, ఇంటికెళ్లి, నీ సాహస యాత్ర ముగిసిందని నీ భర్తకి చెప్పు.
రేపు రావద్దు. నిన్ను ఉద్యోగంలోంచి తీసేస్తున్నా.
తాళం చెవులని ఇవ్వు. త్వరగా ఇవ్వు!
వివస్త్ర హంతకుడు మొదటగా చంపింది, మనం అనుకొనే మొదటి బాధితురాలిని కాదు.
మరియా.
అతను చాలా మందిని చంపి ఉండవచ్చు, అది మనం ఇంకా కనిపెట్టలేదని నా అనుమానం.
అలా చంపిన వాళ్లలో, ఎవరి విషయంలోనైనా అతను అజాగ్రత్తగా ఉండి, ఆధారాలు వదిలేసి ఉండవచ్చు కదా.
నాకు ఆధారాలు ఇవ్వు. నీ దగ్గర అవి ఉన్నాయా?
లేవు.
ఇక బయలుదేరు.
నువ్వు భలే చిరాకు తెప్పిస్తున్నావు, ఎమీలో. అస్సలు నమ్మలేకపోతున్నాను.
- క్షమించండి, మిస్టర్ ప్రెసిడెంట్. - వాడిని పట్టుకున్నారా?
దాని గురించి మాట్లాడదామనే ఇక్కడికి వచ్చాను.
ఏం కావాలి నీకు?
పోలీసులు ఎవరిని పడితే వారిని అరెస్ట్ చేసి, చిత్రహింసలకు గురి చేస్తున్నారు,
నా పని, పోలీసులకు మంచి పేరు తీసుకురావాలని...
లేదు. పోలీసులకి మంచి పేరు తీసుకురావాలి అన్నది ఒకప్పటి పని.
ఇప్పుడు నీ పని వివస్త్ర హంతకుడిని పట్టుకోవడం.
నేను ఈ స్థానంలో ఎందుకు ఉన్నానో తెలుసా?
కఠినమైన నిర్ణయాలు తీసుకోవాల్సి వచ్చినప్పుడు, నేను ఏమాత్రం వెనుకాడలేదు.
మీరేంటి, ఇక్కడికి వచ్చారు?
రిపోర్టులో మీ అసలైన పేరును ప్రస్తావించడానికి మీరు భయపడ్డారని నాకు అర్థమైంది.
ఏం జరిగిందో చెప్పేటప్పుడు,
అతను మీకు చేసినది
మీరు గుర్తుచేసుకొని చెప్తునట్టుగా, మీ చేతులను తడుముకోవడం చూశా.
మనిద్దరికీ కావాల్సింది ఒకటే,
మీకు జరిగిన అన్యాయం, ఇంకెవరికీ జరగకూడదు.
దాని కోసం, మీరు అసలైన పేరుతో ఫిర్యాదు చేయాల్సి ఉంటుంది.
అలా జరిగినప్పుడే, మేము ఏమైనా చేయగలం.
- నాకు భర్త, కొడుకు ఉన్నారు. - టోనో, భోజనం తయార్.
వాళ్ళకి నా గతం గురించి తెలీదు, వాళ్లకి అది అస్సలు తెలీకూడదు.
నాకు కూడా సాయపడాలనే ఉంది, కానీ...
నేను అర్థం చేసుకోగలను.
కానీ ఈ దేశంలోని పోలీసులు రెండే విషయాలని సీరియస్ గా తీసుకుంటారు:
వాంగ్మూలాలని, ఆధారాలని.
ఒక్క నిమిషం ఇక్కడే ఉండండి.
తప్పకుండా.
- మరియా? - కెప్టెన్,
నేను మీకు ఒకటి చూపించాలి.
క్షమించాలి.
లోపలికి రా.
నా బుర్రని కాస్త కూల్ చేసుకోవాలి. డ్రింక్ ఏమైనా ఉంటే ఇస్తారా?
అలాగే.
పోయిన ఉద్యోగం పొందాలనే ఇక్కడికి వచ్చుంటే కనుక...
అది జరగని పని.
ఏంటది?
ఏడేళ్ల క్రితం దాడికి గురైన ఒక మహిళ ఇచ్చిన ఆధారం ఇది,
ఆ దాడి చేసిన వాడు, మహిళలంటే పాముల్లాంటి వారని, వాళ్లందరినీ చంపేస్తాడని చెప్పాడట.
కానీ తను ఎలాగో తప్పించుకోగలిగింది.
ఆమెని అతను ఈ తాడుతోనే కట్టేశాడు.
"వివస్త్ర హంతకుడు మొదటగా చంపింది, మనం అనుకొనే మొదటి బాధితురాలిని కాదు."
అతను ప్రాక్టీస్ చేశాడు.
అలానే అనిపిస్తోంది.
ఇప్పటికీ నా ఉద్యోగం పోయినట్టేనా?
ఇప్పటికి పోలేదులే.
డిటెక్టివ్ కి ఉండాల్సిన అత్యంత గొప్ప లక్షణం ఏంటో తెలుసా?
ఏంటి?
పట్టువిడవకపోవడం.
వారికి ఉండే అత్యంత బలహీనమైన లక్షణం ఏంటో తెలుసా?
అదేనా?
అవును.
అదరగొట్టేశావు నువ్వు.
థ్యాంక్యూ, కెప్టెన్.
ఎందుకు?
ఆరోజు నన్ను విమానంలో నుండి తోసేసినందుకు.
నా సామర్థ్యం ఏంటో నాకు చూపించినందుకు.
నన్ను నమ్మినందుకు.
వద్దు.
లేదు, మన్నించండి.
నన్ను క్షమించండి.
నేను...
నేను బయలుదేరాలి.
హా, తప్పకుండా.
రేపు కలుద్దాం, మరియా.
నేను వేరుగా ఉంటున్నా.
- అర్థమైంది. - వేరుగా ఉండటం, విడాకులు తీసుకొని ఉండటం ఒకటే కాదు.
అవును, అది నిజమే.
రేపు కలుద్దాం.
ఏమైనా పురోగతి ఉందా?
మీరు ఎమీలో ఎస్కొబేడోనా? పోలీస్ చీఫా?
- అవును. - పనికిమాలిన సన్నాసి.
ఎవడ్రా పనికిమాలిన సన్నాసి?
చంపేస్తా!
చంపి పారేస్తా!
హేరో.
ఏమైంది నీకు?
దయచేసి నాకు సాయం చేయకు!
మరియా జోలికి వెళ్లకు!
అర్థమైందా?
మహిళా పోలీసు దళం
మరియా దె లా తొర్రె మహిళా పోలీసు దళం
గ్రెగోరియో కాదేనాస్ లెకుంబెర్రి కారాగారం
లూకాస్?
లూకాస్.
లూకాస్! లూకాస్!
లూకాస్! ఏం చేశారు నిన్ను?
లూకాస్! లూకాస్!
దయచేసి నాకు సాయపడండి!
ఒక అంబులెన్సును పంపించండి!
తర్వాతి ఎపిసోడులో...
నీకు నమ్మడం కష్టంగానే ఉంటుంది, కానీ నేను నీకు సాయపడాలనే చూస్తున్నా.
లెకుంబెర్రి కారాగారం నుండి వచ్చింది.
కసాండ్రా. తనకి నిజం తెలుసు, కానీ ఎవరూ తనని నమ్మలేదు.
దీనిపై నువ్వు ఒక్కదానివే దర్యాప్తు చేయడం చాలా ప్రమాదకరం.
గొయో మనకి ఏం చెప్పాలని చూస్తున్నాడో మనం కనిపెట్టాలి.
సుమారుగా 15 ఏళ్ల క్రితం, ఒక మహిళ హత్యకు గురైంది.
తను ఒక అనాథాశ్రమం నడిపేది.
సబ్ టైటిళ్లను అనువదించినది: రాంప్రసాద్